homme varahommikul või siis keset ööd, kuidas kellelegi, tõmbame Hermionega stepsli argipäevast ja Eestimaast nädalaks välja.
kuna Hermione meiega aasta tagasi Prantsusmaa reisile kaasa ei saanud, siis sai talle lubatud, et ühel päeval lähen sinuga päris kahekesi. ja siis, mitmete asjaolude kokku lagemisel, otsustasin ühel hetkel, et kui ma veel paremat aega otsin, siis võib-olla jäängi seda otsima.
viskasin eile kohvrisse ühe õhukese pika suvekleidi, lühikesed püksid, ruudulise seeliku, 5 toppi, ujumistrikoo, kolmed aluspüksid, kaks rinnahoidjat, kaks paari sokke, kolmed kõrvarõngad, Garpi maailm´a ja plätud. nii napi varustuse ja seest tühjana pole mina varem reisile vastu läinud. isegi õiget reisiärevust pole veel seni peale tulnud. ilmselt tuleneb see mu hetke emotsionaalsest sesiundist, kõike nii vähe, kui võimalik.
Hermione pool kohvris on veel tühi.
Tal on homme sünnipäev, saab 13-aastaseks.